google/wiki40b huggingface dataset:
Tvilling

Hyppighet

Én av ca. 80 fødsler hos mennesket er tvillingfødsler. Omkring 25 prosent av tvillingpar er eneggede tvillinger. Hyppigheten av toeggede tvillinger øker noe med morens alder og er til dels arvelig. Således forekommer toeggede tvillinger oftere i enkelte familier, og varierer også noe med etnisk tilhørighet. Det fødes flest tvillinger i Afrika, færrest i Asia, mens den vestlige verden ligger i midten. Det skal også være større sjanse for tvillingfødsler etter flere fødsler og dermed større hyppighet i samfunn med store søskenflokker. 
Antall tvilling- og trillingfødsler har økt betraktelig de siste tiårene. Dette skyldes i all hovedsak assistert befruktning, og at kvinner får barn senere i livet. Hyppigheten av eneggede tvillinger er derimot upåvirket av slike faktorer.

Tvillingundersøkelser

Ved å sammenligne éneggede og toeggede tvillinger kan en finne ut i hvilken grad forskjeller mellom folk skyldes arv og miljø. Dette gjelder sykdommer, atferd og andre forhold. Tvillinger er født på samme tid, har vokst opp på samme tid og oftest under samme vilkår og i samme familie. Eneggede tvillinger har en betydelige del av arvemassen tilfelles, men har allikevel ikke 100 % identisk DNA-profil.

Kjente tvillinger

Det er flere tvillingpar som er offentlig kjent, for eksempel i rollen som artister og idrettsutøvere. En del kjendiser og offentlige personer har tvillingsøsken som ikke er like kjent som dem selv.

Tvillinger som religiøst motiv

Fra hinduismen kjenner vi Rigveda, den første av de fire samlingene som utgjør Veda-litteraturen. Her er Ashvin-tvillingbrødrene mye omtalt. De legemliggjør soloppgang og solnedgang, og forbindes med overgangen fra natt til dag, fra mørke til lys, og fra sykdom til helse. Den ene heter da også Nasatya (= hjelpsom). Ashvin-tvillingene rir foran solen inn i dagen. 
Zevs i gresk mytologi er far til tvillingene Castor og Polydeuces, også kalt Dioskurene. Romerne kalt dem Castor (= bever) og Pollux, og satte dem på stjernehimmelen som konstellasjonen Gemini. 
Fra norske helleristninger kjenner vi også tvillingbrødre. Vi finner dem om bord i Bjørnstad-skipet,  trolig den største skipsristningen i Nord-Europa. Tvillingene er blant de hyppigste figurene i bergkunsten, iblant med hevet våpen, og da er det alltid øks de bærer. Datidens foretrukne instrument, luren, ser også ut til alltid å ha blitt lagd parvis, den ene med krumning til venstre, den andre til høyre, og når de er blitt funnet i myrer, var de alltid blitt ofret parvis, som tvillinger. Også sverd, smykker og bronsegjenstander ble ofret parvis.

Etternavn

Tvilling har også vært et etternavn. Søren Hansen Tvilling var en dansk sanger og dikter som døde i 1633.

Titler

Ordet «tvilling» forekommer i tittelen på flere bøker, sanger og annet. For eksempel utgav forfatteren Liv Marie Austrem og illustratøren Akin Düzakin bildebøkene Tvillingbror i 1995 og Tvillingsøster i 1997. Begge bøkene ble belønnet med Brageprisen.
Solsangen

Solsangen eller Skapningens Lovsang er en lovprisningsbønn skrevet av Frans av Assisi ca. 1225. Den er det første betydningsfulle dikt på italiensk, rett nok på den folkelige dialekten umbrisk (ikke å forveksle med det utdødde språket umbrisk). 
Ifølge legenden talte Frans til dyr og fugler og de kom og hørte på ham, og han omtalte da dyrene og naturen som bror og søster. Dette kommer tydelig frem i denne bønnen.
På norsk finnes det flere oversettelser av diktet. Best kjent er muligens Eyvind Skeies gjendiktning av Olov Hartmans salme over Solsangen, Takk gode Gud for alle ting, som finnes i Norsk salmebok på nr 281. 
En noe enklere utgave av teksten er gjengitt på utallige hustavler uten at noe annet enn Frans av Assisis navn er oppgitt.
Ingeborg Holm

Handling

Filmen handler om Ingeborg Holm (Hilda Borgström), som etter ektemannens død og uten noen hjelp fra samfunnet mislykkes med å forsørge sine barn. Barnene tas ifra henne og hun havner på «galehuset».
Folk ble så opprørt av filmen at det ble en endring av den daværende fattighuslovgivningen.

Om filmen

Filmen hadde premiere på Cosmorama i Göteborg den 27. oktober 1913 og i Norge 1. mars 1919. Filmen bygger på Nils Kroks teaterstykke Ingeborg Holm som ble uroppført på Helsingborgs Teater 5. november 1906.
Filmen er uten tvil den første svenske filmen som beviselig har påvirket samfunnsdebatten og ført til forandringer. Muligens er det også den første filmen i verden som lykkes med dette. Foruten til de nordiske landene ble filmen solgt til England og Tyskland.

Andre opplysninger

Filmmanuset til Ingeborg Holm og dramaet med samme navn ble gitt ut på ny på Atrium Förlag (2008).
Fatih-moskéen

Fatih-moskeen (tyrkisk: Fatih Camii; «Erobrer-moskeen») er en moské i Istanbuls bydel Fatih. Den er oppkalt etter Konstantinopels erobrer (1453), sultan Mehmed II, som har tilnavnet «erobreren».
På denne dominerende høyde i byen stod Apostelkirken, Konstantinopels nest største kirke, som var det bysantinske patriarkatets hovedsete i de første årene etter den tyrkiske erobring. På sultanens ønske ble patriarkatssetet flyttet til Pammakaristos-kirken, og Apostelkirken ble revet i 1461. Deretter begynte man å bygge Fatih-moskeen.
Sultan Mehmed II ligger begravd i moskékompleksets türbe.
Sarandí Grande (kommune)

Historie

Sarandí Grande ble grunnlagt i 15. mars 2010.

Regjeringen

Ordføreren (alcalde) i kommunen er Ana Stopingi (2010-2015).
Vær hilset!

Vær hilset! er et musikkalbum med Ola Bremnes og Bodø Domkor, utgitt i 1995. Albumet har tekster av Petter Dass og melodier av Ola Bremnes og norske folketoner, arrangert av Bjørn Andor Drage. Albumet er et konsertopptak fra Bodø domkirke 2. pinsedag 1995 i anledning feiringen av 1000-årsjubileet for kirken i Norge. Albumet er illustrert med tegninger av Karl Erik Harr.
Amblispa

Utseende

Middelsstore (5-6 millimeter), avlange, svarte skjoldbiller, oftest med blålig eller grønnlig metallglans. Kroppsformen er avlang og hvelvet. Hodet er lite, antennene noe kraftige og under halvparten så lange som kroppen. Pronotum er noe rundet, dekkvingene rundede, med fine punktrader.

Levevis

Både larver og voksne lever på planter og eter fra dem. Denne slekten lever på ulike gress.

Utbredelse

Slekten er kjent fra India, Sri Lanka, Bangladesh og Nepal.
Mark Ulano

Oscar-priser

Ulano har vunnet Oscar for beste lydmiks én gang og blitt nominert for én annen film:
Tanangerlisten

Tanangerlisten er en lokal liste som stiller til valg i Sola kommune. Tanangerlisten ble opprettet i 2003 med tanke på å forsvare interessene til innbyggerne i Tananger og fikk ved kommunevalget samme år, innvalgt Inger Tranvåg som representant i kommunestyret. Ved kommunestyrevalget 2007 fikk pariet inn de tre representantene Inger Tranvåg, Viggo Stenbekk og Knut Sommerfeldt-Jacobsen, hvor Tranvåg også satt i Formannskapet. Den store saken den gang var Lyse sitt LNG anlegg i Risavika og bekymringen rundt sikkerhet og prosessen rundt kommunestyrevedtaket der tillatelse til plasseringen ble gitt. Det jobbes stadig med denne saken og det er gitt ut et dokument som beskriver og dokumenterer hele prosessen. Sola kommune sin Kontrollkomitè har åpnet for at vedtaket skal undersøkes nærmere med tanke på lovlighet.
Ved kommunestyrevalget 2011 ble Bjarte Kristiansen og Ole-Jørgen Østensen valgt inn i kommunestyret. Bjarte Kristiansen sitter i Formannskapet.
Tanangerlisten stiller til kommunestyrevalget 2015.
Costemilophus

Utseende

En middelsstor, avlang, mattsvart trebukk, pronotum oransje med svarte tegninger. Antennene er tynne, omtrent så lange som kroppen. Pronotum er tønneformet, dekkvingene jevnbrede.

Utbredelse

Arten er kjent fra Costa Rica.
Synkronsvømming under Asialekene 2002

Synkronsvømming under Asialekene 2002. Synkronsvømming var en av flere sporter under de fjortende Asialekene som ble arrangert i Busan i Sør-Korea. Det var tredje gangen Synkronsvømming var med på programmet i Asialekene. Konkurransene ble avviklert i perioden 30. september til 2. oktober 2002. Det ble konkurrert i solo og duett, kun for damer. Det var 16 utøvere fra sju nasjoner som deltok og Japan ble beste nasjon de vant begge gullmedaljene.
WDUV

Historie

WDUV ble grunnlagt i 1963 i Bradenton i Manatee County i Flordia og sendte da på frekvensen 103,3 FM. Stasjonen delte opprinnelig samme studio fasilitetene som WXLT-TV og Brandenton News. I starten av 1990-tallet flyttet WDUV frekvensen til 103,5 FM, for å forbedre sitt dekningsområde. Senere ut i tiåret ble stasjonen overtatt av Jacor Broadcasting, siden solgt til Clear Channel Communications, som flyttet deler av virksomheten til St. Petersburg i Florida.
I 1999 byttet WDUV sendefrekvensen sin med WTBT (Classic Rock Station), og fikk nå den nåværende sendefreksenen. 105,5 FM, og lisenserte ved byttingen på nytt i New Port Richey. Senere har ikke kanalen gjennomgått vesentlige forandringer
Mahendraparvata

Etymologi

Navnet Mahendraparvata betyr "Fjellet til den Store Indra". Det er avledet fra Sanskrit ordene महेन्द्र (Store Indra, en tittel til Hindu gud Indra) og पर्वत (fjell) og er en henvisning til den hellige fjelltoppen vanligvis kjent som "Phnom Kulen" i dag hvor Jayavarman II ble den første første kongen av Khmerriket i 802. Navnet er bekreftet på inskripsjoner i Angkor-området Ak Yum-tempelet.

Plassering

Mahendraparvata befinner seg 40 km nord for Angkor Vat-komplekset, 45 km nord for Siem Reap, i skråningen av fjellet Phnom Kulen i Siem Reap provinsen.

Ekspedisjon

Den flerårige arkeologiske ekspedisjonen som hadde som målsetning å finne Mahendraparvata var ledet av Damian Evans fra University of Sydney og Jean-Baptiste Chevance fra London's Archaeology and Development Foundation. Teamet offentliggjorde sine foreløpige funn i juni 2013. Et viktig trekk med ekspedisjonen var bruken av Lidar-teknologi, montert på helikopter, for å skanne Phnom Kulen-området og så lage kart over utformingen av byen. Skanningsfase besto av sju dager med helikopteroperasjoner. Resultatene av Lidarskanningen bekreftet tidligere forskning gjort på bakken av arkeologer. Men ifølge Chevance, før dette «visste de ikke hvordan alle prikkene passet sammen, nøyaktig hvordan det hele så ut».
Første fase av ekspedisjonen gikk langs geitetråkk og fuktige myrer, hvor teamet hadde benyttet motorsykkel til utgangspunktet. Landminer var blant farene. De fant til og begynne med fem nye templer. Til slutt, ved hjelp av lidardata, ble 30 tidligere ukjente templer oppdaget.
I tillegg til templene, viste forskningen deres eksistensen av en forseggjort rutenettaktig nettverk av veier, diker og dammer som dannet byen. Dr. Evans bemerket også at bildene fra ekspedisjonen viser at området ble avskoget, og han har en teori om at virkningen av dette, og administrasjonen av vannforsyning, førte til sivilisasjonens forfall.

Historie

Ekspedisjonsteam har datert Mahendraparvatas opprinnelse til 802 e.kr. Byen er dermed 350 år eldre enn Angkor Vat.
Byens opprinnelse dateres til regimet til Jayavarman II, som ansees som grunnlegger av Khmerriket. His reign was consecrated on the sacred mountain of Mahendraparvata, kjent som Phnom Kulen i dagens Kambodsja. Byen han grunnla ved Mahendraparvata var en av tre hovedsteder, eller hoffsteder, til Jayavarman IIs styre. De andre var Amarendrapura og Hariharalaya.
Ekspedisjonen i 1936 til den franske arkeologen og kunsthistorikeren Philippe Stern hadde også utforsket høylandet Phnom Kulen. Han oppdaget noen tidligere ukjente templer og Vishnustatuer og beskrev området som det første virkelige tempelfjellet. Men selv om området var kilden til elvene som renner sørover til Tonle Sap så lå det avsides. Seinere i regjeringstiden til Jayavarman II flyttet han til Hariharalaya hvor han døde i 835 e.kr.
Heterogen databehandling

Heterogen databehandling refererer til systemer som bruker mer enn en datamaskin, mikroprosessor eller prosessorkjerne. Slike systemer oppnår en ytelse og effektivitet, ikke bare ved å tilføye samme type mikroprosessor, men forskjellige koprosessorer som har innebygd evne til å prosessere forskjellige oppgaver.
Pseudoplanodes

Utseende

Middelsstore, avlange, mørke trebukker.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt på Filippinene.
The Gift (Bizzy Bone-album)

The Gift er det andre studioalbumet til rapperen Bizzy Bone, utgitt i 2001.
Ospekveldvikler

Utseende

En middelsstor til ganske stor (vingespenn 18-23 millimeter) vikler med avrundede forvinger. Som flere andre arter i slekten Epinotia er den ganske variabel i fargen. Forvingen er grå- eller brunaktig, oftest uten påfallende lyse flekker. Bakvingen er lyst brunlig.

Levevis

Larvene utvikler seg i sammenrullede blader av osp (Populus tremula). De voksne viklerne flyr fra august til oktober, mest om natten.

Utbredelse

Den er utbredt i Europa, unntatt de sørligste delene, og finens også i det nordlige Asia.
I Norge finnes den nord til det sørlige Nordland, og i Øst-Finnmark.
Ektemannens beskjed

Ektemannens beskjed (The Husband's Message) er et angelsaksisk (gammelengelsk) dikt av en ukjent dikter som er bevart kun i Exeterboken. Det dateres tilbake til en gang fra før andre halvdel av 900-tallet da Exeterboken ble skrevet ned, men diktet er antagelig diktet lenge før det ble nedskrevet, kanskje helt tilbake til 700-tallet.

Innhold

Ektemannens beskjed forteller historien om en mann som er tvunget til å forlate sitt hjemland og hustru på grunn av en feide eller strid. Diktet foregår etter at striden har blitt avsluttet. Den nå velstående ektemannen skjærer inn en beskjed på en treplanke og sender denne til sin hustru, gjenforteller de siste årene uten henne, reflekterer over hans tidligere ulykke, tilstår sin kjærlighet for henne, og trygler henne om å bli gjenforent med ham i hans nye hjem.
Således blir beskjeden den fysiske treplanken, men treplanken er i seg selv antatt å tale. Denne litterære teknikken for dramatisk personifisering kan sammenlignes både med det angelsaksiske diktet Drømmen om Kristi kors, men også med de gåtene som er gjengitt i Exeterboken.

Tolkninger

Mens diktets generelle tekst er i seg selv endefram er det en del debatt om tolkningen. I sin enkleste tolkning er Ektemannens beskjed et kjærlighetsdikt med «oppfinnsom form og følelsesbetonte kraft», men diktets følelse av tap gjør det også til en elegi, et klagedikt. At fortelleren taler i første person fremmer spørsmålet om diktets forteller da er enten ektemannen selv, eller trestykkets stemme som et litterær personifisering. Gåtene i Exeterboken benytter den sistnevnte teknikken. Om diktet er å betrakte som en gåte i poetisk form er da et åpent spørsmål. Samtidig synes det som om diktets stemme faktisk skifter fram og tilbake mellom ektemannen og trestykket, men det finnes ikke tegnsetting i den opprinnelige nedskrivningen som avklarer dette.
Et siste forvirrende egenskap ved diktet er at det avsluttes med runer. Om disse runene var antatt å spille en funksjon i diktets fortelling eller ikke, eller om det er en del av gåten, er uklart. Runene har også blitt tolket som «en ed som mannen sverger til kvinnen og er hans hemmelige instrukser for den reise hun må ta for å finne ham».
De ødelagte avsnittene og tvil om diktets helhet, tilstedeværelsen av runene og vanskelighetene i å identifisere diktets fortellere gjør dette middelalderediktet komplekst å tyde, en kompleksitet som blir økt med den angelsaksisk diktningens tradisjonelle antydende natur.
Rossano Calabro gasskraftverk

Rossano Calabro gasskraftverk er et varmekraftverk beliggende i provinsen Cosenza i regionen Calabria i Italia. Det har en installert produksjonskapasitet på 1.736 MW fordelt på 4 x 114 MW blokker med kombinasjonssyklus 2+1 gassturbiner, og 4 x 320 MW konvensjonelle blokekr med dampturbiner. Anlegget ble utbygd omkring 1990–1997. Brenselstypen er naturgass, og operatør er energiselskapet Enel SpA. Utstyret er levert vesentlig av Ansaldo.
Helleristningene ved Boggestranda

Helleristningene ved Boggestranda består av veideristninger fra steinalderen og jordbruksristninger fra bronsealderen. De ligger på Bogge, på nordsiden av Eresfjorden i Nesset kommune, Møre og Romsdal. Feltet har Riksantikvarens ID nr. 73063.
Ristningene er fordelt på tre adskilte felt. Det øverste, felt 1, ligger på 24 moh., og dersom det har ligget nær vannkanten kan det være fra ca. 6000 år før nåtid. Det består av 53 ristninger, de fleste sannsynligvis av hjort, i tillegg er det to elgfigurer, den ene av dem meget stor og dominerende på feltet.
Felt 2 ligger på ca. 20 moh., og kan dermed være fra ca. 5500 før nåtid. Det viser seks ristninger av hval, muligens niser, og to hjorter.
Det tredje og nederste feltet er jordbruksristningene. Det består av i alt 13 skipsristninger og et par spiralfigurer samt en del andre mer uidentifiserbare figurer. Det er vesentlig yngre enn de to andre feltene; fra ca. 1000 f.Kr.
Helleristningene ble innrapportert til Fortidsminneforeningen så tidlig som i 1890, men det ble ikke undersøkt av arkeolog før i 1909. Feltene er tilrettelagt med skilt fra fylkesvei 660.
Mimas (måne)

Interaksjon med Saturns ringer

Observasjoner av romsonden Cassini har vist at Mimas og utseende på G-ringen i Saturns ringer har en sammenheng. Mimas bidrar til å holde å holde den fine partiklene i denne ringen på plass.
Stop-Loss

Handling

Soldaten Brandon King (Ryan Phillippe) har nettopp fullført et oppdrag i Irak, og blir hyllet ved hjemkomsten til sin lille hjemby i Texas. Han prøver å gjenopprette livet han la bak seg da han dro. Men når Brandon overraskende blir innkalt nok en gang, går det rundt for ham. Han akter ikke å vende tilbake, og tar opp kampen mot det amerikanske forsvaret. Men det er ikke alle som er enige med ham i avgjørelsen, og spørsmål reises om familiebånd og lojalitet til og fra venner og landet sitt.
Inspiration (film fra 1915)

Inspiration er en amerikansk stumfilm fra 1915, skrevet av Virginia Tyler Hudson og regissert av George Foster Platt med skuespilleren Audrey Munson. Den er kjent for å være den første ikke-pornografiske amerikansk film med en helt naken kvinne. I en nyutstedelse i 1918 ble filmen kalt The Perfect Model. Alle kopier av filmen antas å ha blitt tapt. '

Handlingen

En ung skulptør søker etter den perfekte modell for å inspirere ham i sitt arbeid. Han finner en fattigslig jente som han mener er den han har vært på jakt etter. Da hun vandrer videre, oppsøker han alle de kjente statuene i Manhattan, i håp om å finne henne igjen.
Paul Greengard

Bakgrunn

Paul Greengard var sønn av Pearl (født Meister) og Benjamin Greengard. Hans eldre søster var skuespilleren Irene Kane, som senere ble forfatter og skrev under navnet Chris Chase. Deres mor døde i barsel og faren giftet seg igjen i 1927. Greengard-søsknenes foreldre var jødiske, men stemoren tilhørte den episkopale kirke. Han og hans søster ble oppdratt i «kristen tradisjon».
Under andre verdenskrig tjenestegjorde han i United States Navy som elektrotekniker ved Massachusetts Institute of Technology og var med på å utvikle et varselsystem mot japanske kamikazefly. Etter krigen gikk han på Hamilton College der han tok bachelorgrad i 1948 i  matematikk og fysikk. Han bestemte seg for ikke å ta høyere grad i fysikk ettersom fysikkforskningen på denne tid fokuserte på atomenergi og gikk derfor videre med studier i nevrovitenskap.

Karriere

Han arbeidet så i England (London og Cambridge) innen biokjemi og kom i 1959 i arbeid ved Geigy-forskningslaboratoriene i Greenburgh (Ardsley/New York). I 1968 ble han professor ved Yale University, School of Medicine i New Haven, innen feltene farmakologi og psykiatri. I 1983 fikk han et professorat ved Rockefeller University i New York, der han overtok laboratorieledelsen for molekylærbiologi og cellulær nevrovitenskap. I løpet av sin vitenskapelige karriere forsket og underviste Greengard dessuten ved Albert Einstein College of Medicine og ved Vanderbilt University.

Forskning

Signalene fra en nervecelle til en annen overføres ved hjelp av ulike signalsubstanser. Signaloverføringer skjer i spesielle kontaktpunkter, synapser. En enkelt nervecelle kan ha tusenvis av kontaktpunkter med andre nerveceller. Arvid Carlsson oppdaget at dopamin er en slik signalsubstans i hjernen, og at dopamin har stor betydning for kontrollen av våre bevegelser. Hans forskning ledet i sin tur til innsikten i at Parkinsons sykdom forårsakes av dopaminbrist i visse deler av hjernen, og at man kunne få frem et effektivt legemiddel (L-dopa) mot denne sykdommen.
Greengard oppdaget hvordan dopamin og en rekke andre signalsubstanser utøver sine effekter i nervesystemet. Signalsubstansene påvirker først en reseptor på cellens overflate. Dette utløser en rekke reaksjoner som påvirker visse «nøkkelproteiner», som igjen regulerer ulik cellulære funksjoner. Proteinenes form og funksjon forandres ved at fosfatgrupper tilføres (fosforylering) eller tas bort (defosforylering). Gjennom denne mekanismen kan signalsubstansene overføre sine budskap mellom nerveceller.
Eric Kandel oppdaget siden hvordan synapsenes effektivitet kan forandres og med hvilke molekylære mekanismer dette skjer. Han viste at synapsenes funksjon er sentrale for læring og hukommelse. For funnet av en form for korttidsminne spiller proteinfosforyleringen i synapsen en viktig rolle. For at et langtidsminne skal oppstå, kreves dessuten nydanning av proteiner som blant annet fører til at synapsens for og funksjon forandres.
Greengard ble i 1987 utenlandsk medlem av Kungliga Vetenskapsakademien.
Jonas Udjus Frorud

Langrenn

Frorud tok NM-bronse på 50 km klassisk i U23-klassen under Norgesmesterskapet på ski 2015 i Harstad, 4,5 minutt bak gullvinner Martin Løwstrøm Nyenget og 13,8 sekunder bak sølvvinner Håvard Solås Taugbøl.
Under Norgesmesterskapet på ski 2016 i Tromsø gikk Frorud på Lyns lag som vant 3 × 10 km stafett. Hans Christer Holund og Simen Hegstad Krüger gikk de to andre etappene.
Frorud tok NM-bronse på 50 km klassisk i seniorklassen under Norgesmesterskapet på ski 2017 på Gålå, 2,5 minutt bak gullvinner Martin Johnsrud Sundby og 7,9 sekunder bak sølvvinner Johan Tjelle. Storerbroren Espen Udjus Frorud endte på 4.-plass i det samme løpet.
Farlig flukt

Farlig flukt er en roman av Margit Sandemo fra 1965. Originalens tittel var Et sommernattsdrama. Den gikk først som føljetong i Norsk Ukeblad samme år som den ble skrevet, men ble også utgitt som bok i serien Margit Sandemos beste føljetonger nr 8 i 1981, med kortromanen Draugens hånd i samme bind.
Farlig flukt handler om lille snille godtroende Johanne, som ble utnyttet og brukt av sine omgivelser, en pike som har vanskelig for å si nei. Da hennes beste venninne, og romkamerat Mette, stjeler kjæresten hennes Willy, rømmer Johanne på landet, hvor hun skal passe onkelens tre hunder, mens han er på ferie i utlandet. På hytta i skogen blir hun naboer med tre gutter som vokter dammen, og blant dem er den mystiske Robin, som har en tragisk historie bak seg. Men plutselig en dag dukker Willy og Mette opp, og de har ikke bare godt i sinne, men jager Johanne for å få tak i en mikrofilm med fotografier fra Departementet, som Willy har tatt, og gjemt i en av sandalene til Johanne. Johanne og Robin utveksler gradvis en kjærlighet.
Rui Barreto

Rui Barreto (født i 1552 i Mora nær Évora i Portugal, drept 1611 til sjøs av pirater utenfor Fujian i Kina) var katolsk misjonær tilhørende jesuittordenen. Han reiste med skuta Chagas til India den 4. april 1579, og virket i mange år i India og fra 1594 i Japan (i Nagasaki fra 1597). Han kom til Macao i 1610. På vei tilbake til Japan ble han drept av sjørøvere.